I nr. 17 (de historiske numrene 17 og 19) åpnet i 2020 , et bygg i ti etasjer og 17 000 kvadratmeter lokaler for ca. 4000 studenter ved Det juridiske fakultet ved Universitetet i Oslo. Fasaden er i rød teglstein og henspiller på gammelt håndverk. Bygget har rik kunstnerisk utsmykning, blant annet Steinar Haga Kristensens freske i vestibylen. På adressen stod det opprinnelig en bygård fra 1800-tallet som var barndomshjem for Gina Krog. Etter at den opprinnelige bygården ble revet stod det et forretningsbygg fra 1939 på adressen, som selv ble revet for å gi plass for Domus Juridica.